ai4bharat/Pralekha huggingface dataset:
प्रधानमंत्री कार्यालय
संसद में श्री अटल बिहारी वाजपेयी के चित्र के अनावरण समारोह में प्रधानमंत्री का सम्बोधन
महामहिम राष्ट्रपति जी, उपराष्ट्रपति जी, स्पीकर महोदया, गुलामी नबी जी, नरेन्द्र सिंह जी, अटल जी के परिवारजन और सभी अटल प्रेमी सज्जनों।
Parliament के Central Hall में अटल जी अब इस नये रूप में हमें आशीर्वाद भी देते रहेंगे और हमें प्रेरणा भी देते रहेंगे। अटल जी के जीवन की बड़ी विश्वता के रूप में बहुत चीजें कही जा सकती है और एक भी बात दूसरे से कम नहीं हो सकती है। घंटों तक कहा जा सकता है फिर भी पूरा नहीं हो सकता और कम शब्दों में कहने के बाद भी शायद उस विशाल व्यक्तिवकी पहचान भी की जा सकती है। ऐसे व्यक्तिवतो बहुत कम होते हैं। इतने साल Parliamentके गलियारे में जिंदगी गुजारने के बाद भी दशकों तक सत्ता से दूर रहते हुए जन सामान्य की पवित्रता से, निष्ठा से सेवा करते रहना सामान्य मानव की आवाज़ को बुलंद करते रहना और व्यक्तिगत जीवन के हित के लिए न कभी रास्ता बदलना, यह अपने आप में, सार्वजनिक जीवन में हम जैसे कई कार्यकर्ताओं में बहुत कुछ सीखने जैसा है।
राजीनीति में उतार-चढ़ाव आए हैं, जय-पराजय आए हैं, लेकिन आदर्श और विचारों से कभी समझौता न करते हुए लक्ष्य की ओर चलते रहना और कभी न कभी उसका सही परिणाम मिलता है, यह हमने अटल जी के जीवन में देखा है। उनके भाषण की बड़ी चर्चा होती है, लेकिन शायद भविष्य में कोई मनोवैज्ञानिक दृष्टि से research करने वाले व्यक्ति अगर उनकी बड़ी गहराई से analysis करेंगे तो जितनी ताकत उनके भाषण में थीशायद उससे कई गुना ताकत उनके मौन में थी। वो जनसभा में भी दो-चार बात बोलने के बाद जब मौन हो जाते थे, तो यह बड़ा गजब था कि लाखों कीजनमेदीके आखिरी व्यक्ति को भी उस मौन में से messageमिल जाता था। यह कौन थी, उनकी communication skill भी शायद इस युग में मौन की communication skill, कब बोलना और कब मौन रहना वो जो ताकत थी, वो अद्भुत थी। उस प्रकार से वो अपनी मस्ती में रहते थे। कभी साथ में ट्रेवल करने का मौका मिला तो देखते थे कि वो आंखे बंद करके ही रहते थे। ज्यादा बात नहीं करते थे, उनके स्वभाव में था। लेकिन छोटी सी बात भी थी, जंग करना, जो उनकी विशेषता थी।कितना ही हमारी Party Meeting में कभी माहौल गरमाया भी हो, तो ऐसे ही छोटी सी बात रख देते थे, एकदम से हल्का-फुल्का वातावरण कर देते थे। यानी एक प्रकार परिस्थितियों को साध लिया था उन्होंने, अपने भीतर समाहित कर लिया था। ऐसा व्यक्तित्व लोकतंत्र की जो सबसे बड़ी ताकत होती है, उस ताकत को समर्पित थे और लोकतंत्र में कोई दुश्मन नहीं होता है। लोकतंत्र में स्पर्धा होती है, प्रतिपक्ष होता है। आदर और सम्मान उसी भाव के साथ बनाए रखना यह हमारी नई पीढ़ी के लिए सबकुछ सीखने जैसा है। हम सबको सीखने जैसा है कि हम किस प्रकार से प्रतिस्पर्धी को भी, कठोरतम आलोचना को भी आदर के साथ, सम्मान के साथ उस व्यक्तित्व की तरफ देखते रहे, यह अटल जी से सीखने वाला विषय है।
आज अटल जी को आदरांजलि अर्पित करने का यह अवसर है। मैं मेरी तरफ से सदन के मेरे सभी साथियों की तरफ से आदरणीय अटल जी को आदरांजलि देता हूं।
प्रधानमंत्री कार्यालय
प्रधानमंत्री ने एग्जाम वॉरियर्स किताब से ‘योर एग्जाम, योर मेथड्स- चूज योर ओन स्टाइल’ शीर्षक अंश साझा किया
उन्होंने छात्रों से परीक्षा की तैयारी के अपने तरीकों को साझा करने का भी आग्रह किया
प्रधानमंत्री श्री नरेन्द्र मोदी ने एग्जाम वॉरियर्स किताब से ‘योर एग्जाम, योर मेथड्स- चूज योर ओन स्टाइल' शीर्षक अंश साझा किया है और छात्रों से परीक्षा की तैयारी के अपने तरीकों को साझा करने का आग्रह किया है।
अपने एक ट्वीट में, प्रधानमंत्री ने कहा;
"#ExamWarriors किताब में, एक मंत्र है 'योर एग्जाम, योर मेथड्स - चूज योर ओन स्टाइल।'
जैसे - जैसे #ParikshaPeCharcha की तिथि निकट आ रही है, मैं आप सभी से परीक्षा की तैयारी के अपने तरीकों, जिसमें इससे जुड़े दिलचस्प अनुभव भी शामिल हों, को साझा करने का आग्रह करता हूं। यह निश्चित रूप से हमारे एग्जाम वॉरियर्स को प्रेरित करेगा।”
प्रधानमंत्री कार्यालय
प्रधानमंत्री ने श्री संस्थान गोकर्ण पर्तगालि जीवोत्तम मठ के श्रीमद विद्याधिराज तीर्थ श्रीपाद वडेर स्वामीजी के निधन पर गहरा शोक व्यक्त किया
प्रधानमंत्री श्री नरेन्द्र मोदी ने श्री संस्थान गोकर्ण पर्तगालि जीवोत्तम मठ के श्रीमद विद्याधिराज तीर्थ श्रीपाद वडेर स्वामीजी के निधन पर दु:ख व्यक्त किया है।
एक ट्वीट में प्रधानमंत्री ने कहा, 'श्री संस्थान गोकर्ण पर्तगालि जीवोत्तम मठ के परम पूज्य श्रीमद विद्याधिराज तीर्थ श्रीपाद वडेर स्वामीजी के निधन से दु:खी हूं। उन्हें समाज के लिए उनकी सेवा, विशेषरूप से स्वास्थ्य के क्षेत्र में, के लिए याद किया जाएगा। उनके अनगिनत अनुयायियों के प्रति मेरी संवेदना है। ओम शांति।'
एमजी/एएम/एएस/एसएस
(
मंत्रिमण्डल
केन्द्रीय मंत्रिमण्डल ने श्रीलंका के कोलंबो में बिम्सटेक प्रौद्योगिकी हस्तांतरण केन्द्र की स्थापना के लिए भारत द्वारा मेमोरेंडम ऑफ एसोसिएशन  को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमण्डल ने बे ऑफ बंगाल इनिशिएटिव फॉर मल्टी-सेक्टोरल टेक्निकल एंड इकोनोमिक कोऑपरेशन  टेक्नोलॉजी ट्रान्सफर फैसिलिटी  की स्थापना के लिए भारत द्वारा एक मेमोरेंडम ऑफ एसोसिएशन  को मंजूरी दे दी है। श्रीलंका के कोलंबो में 30 मार्च, 2022 को आयोजित पांचवें बिम्सटेक शिखर सम्मेलन में बिम्सटेक के सदस्य देशों द्वारा इस बारे में हस्ताक्षर किए गए थे।
बिम्सटेक टीटीएफ का मुख्य उद्देश्य प्रौद्योगिकियों के हस्तांतरण, अनुभवों को साझा करने और क्षमता निर्माण को बढ़ावा देकर बिम्सटेक सदस्य देशों के बीच प्रौद्योगिकी हस्तांतरण में समन्वय, सुविधा एवं सहयोग को मजबूत करना है।
यह टीटीएफ अन्य बातों के अलावा, बिम्सटेक के सदस्य देशों के बीच निम्नलिखित प्राथमिकता वाले क्षेत्रों में प्रौद्योगिकियों के हस्तांतरण की सुविधा प्रदान करेगा। ये प्राथमिकता वाले क्षेत्र हैं: जैव प्रौद्योगिकी, नैनो प्रौद्योगिकी, सूचना एवं संचार प्रौद्योगिकी, अंतरिक्ष प्रौद्योगिकी से संबंधित अनुप्रयोग, कृषि प्रौद्योगिकी, खाद्य प्रसंस्करण प्रौद्योगिकी, फार्मास्युटिकल प्रौद्योगिकी में स्वचालन, नवीन एवं नवीकरणीय ऊर्जा से संबंधित प्रौद्योगिकी में स्वचालन, नवीन एवं नवीकरणीय ऊर्जा प्रौद्योगिकी, समुद्र विज्ञान, परमाणु प्रौद्योगिकी से संबंधित अनुप्रयोग, ई-अपशिष्ट एवं ठोस अपशिष्ट प्रबंधन प्रौद्योगिकी, स्वास्थ्य प्रौद्योगिकी, आपदा जोखिम न्यूनीकरण और जलवायु परिवर्तन अनुकूलन से संबंधित प्रौद्योगिकियां।
इस टीटीएफ का एक शासी बोर्ड होगा और इसकी गतिविधियों का समग्र नियंत्रण शासी बोर्ड के तहत होगा। शासी बोर्ड में प्रत्येक सदस्य देश की ओर से एक नामांकित व्यक्ति शामिल होगा।
बिम्सटेक टीटीएफ से निम्नलिखित परिणाम अपेक्षित हैं:
- बिम्सटेक देशों में उपलब्ध प्रौद्योगिकियों का डाटाबैंक,
- प्रौद्योगिकी हस्तांतरण प्रबंधन, मानकों, प्रमाणन, माप विज्ञान , परीक्षण और अंशांकन  की सुविधाओं से संबंधित क्षेत्रों में अच्छी परिपाटियों से जुड़ी सूचना का भंडार,
- क्षमता निर्माण, विकास कार्यों से जुड़े अनुभवों एवं अच्छी परिपाटियों को साझा करना, और
- बिम्सटेक देशों के बीच प्रौद्योगिकियों का हस्तांतरण और उनका उपयोग।
नागरिक उड्डयन मंत्रालय
सरकार एयर इंडिया के विनिवेश के लिए पहल करेगी
 गठित की गई थी।
पिछले वर्ष 28 मार्च, 2018 को आयोजित एआईएसएएम की एक बैठक में यह निर्णय लिया गया था कि कच्चे तेल की कीमतों में उतार-चढ़ाव और विनिमय दरों में प्रतिकूल उतार-चढ़ाव के कारण विनिवेश के लिए वातावरण सकारात्मक नहीं था किन्तु यह पिछला वर्ष था।
हालांकि सरकार के निरंतर समर्थन से एयर इंडिया के वित्तीय और संचालन संबंधी निष्पादन में सुधार हुआ। एआईएसएएम के सुझावों के अनुसार, सरकार अब कम्पनी के विनिवेश की प्रक्रिया के लिए पहल करेगी।
पेट्रोलियम एवं प्राकृतिक गैस मंत्रालय
बीपीसीएल का बलांगीर स्थित एलपीजी बॉटलिंग संयंत्र राष्ट्र को समर्पित
तेल विपणन कपंनी बीपीसीएल का ओडिशा के बलांगीर में बनाया गया एलपीजी बॉटलिंग संयंत्र आज राज्यपाल प्रोफेसर गणेशी लाल तथा पेट्रोलियम और प्राकृतिक गैस और इस्पात मंत्री धर्मेन्द्र प्रधान की मौजूदगी में राष्ट्र को समर्पित कर दिया गया। इस अवसर पर ओडिशा सरकार के कृषि और किसान सशक्तिकरण मंत्री अरुण कुमार साहू, बलांगीर से सांसद श्रीमती संगीता कुमारी सिंह देव, बंलागीर के विधायक श्री नरसिंह मिश्रा और बीपीसीएल तथा राज्य सरकार के कई अधिकारी भी मौजूद थे।
बीपीसीएल का यह संयंत्र उप राष्ट्रपति श्री एम वेंकैया नायडू द्वारा राष्ट्र को समर्पित किया जाना था लेकिन खराब मौसम के कारण उनके हेलिकॉप्टर को आज बीच रास्ते रायपुर में ही रूकना पड़ा। उपराष्ट्रपति ने ऐसे में ऑडियो संदेश के जरिए बीपीसीएल को 19 महीने के रिकार्ड समय में संयंत्र बनाने के लिए बधाई दी। उन्होंने कहा कि इस संयंत्र के बनने से बलांगीर के लोगों को आगे से बिना किसी बाधा के गैस सिलेंडर मिल सकेंगे।
संयंत्र की आधारशिला 21 मई 2018 को तत्कालीन पेट्रोलियम और प्राकृतिक गैस तथा कौशल विकास मंत्री धर्मेन्द्र प्रधान, केन्द्रीय सामाजिक न्याय और सशक्तिकरण मंत्री थावर चंद गहलोत तथा पटनागढ़ के विधायक के.वी. सिंह देव ने रखी थी। यह संयंत्र 103 करोड़ रूपये की लागत से 19 महीने के रिकॉर्ड समय में बनाया गया है।
उपस्थित लोगों को संबोधित करते हुए श्री प्रधान ने कहा कि 2014 तक देश में केवल 13.20 करोड़ एलपीजी उपभोक्ता थे, यह संख्या बढ़कर अब 27 करोड़ से ज्यादा हो चुकी हैं। ओडिशा में एलपीजी उपभोक्ता की संख्या 80 लाख से ज्यादा हो गई हैं। उन्होंने कहा कि बलांगीर में बने नये संयंत्र से पश्चिमी ओडिशा के 14 जिले लाभान्वित होंगे। डेढ़ सौ से ज्यादा ट्रक राज्य के विभिन्न हिस्सों में एलपीजी सिलेंडर पहुंचाने के काम पर लगाये जाएंगे, जिससे प्रत्यक्ष और परोक्ष रूप से 500 से ज्यादा रोजगार के अवसर बनेंगे। श्री प्रधान ने कहा कि यह संयंत्र क्षेत्र में आर्थिक समृद्धि लायेगा। उन्होंने बलांगीर जैसे आकांक्षी जिले के विकास पर विशेष ध्यान देने के लिए प्रधानमंत्री श्री नरेन्द्र मोदी को धन्यवाद दिया।
भारत पेट्रोलियम कार्पोरेशन लिमिटेड, पेट्रोलियम और प्राकृतिक गैस मंत्रालय के अधीन सार्वजनिक क्षेत्र की महारत्न कंपनी है। कंपनी ने ओडिशा में बलांगीर जिले के बरकानी गांव में एलपीजी बॉटलिंग संयंत्र लगाया है। राज्य में खुर्दा में भी कंपनी का एक एलपीजी बॉटलिंग संयत्र है। बीपीसीएल के अलावा कई अन्य तेल विपणन कंपनियों ने ओडिशा में बालासोर, झारसुगुडा, खुर्दा और जटनी में बॉटलिंग संयंत्र लगा रखे हैं। इन कंपनियों की राज्य के खुर्दा और रायगढ़ में भी बॉटलिंग संयंत्र लगाने की योजना है। इन संयंत्रों के बन जाने पर ओडिशा में एलपीजी बॉटलिंग संयंत्रों की कुल संख्या सात हो जायेगी, जहां प्रतिवर्ष कुल 4.06 करोड़ एलपीजी सिलेंडर भरे जाएंगे।
इस्पात मंत्रालय
आरआईएनएल में स्वच्छता 2.0 विशेष अभियान की दिशा में एक और पहल
आरआईएनएल के सीएमडी श्री अतुल भट्ट ने आरआईएनएल के लर्निंग एंड डेवलपमेंट सेंटर में नव विकसित कौशल पार्क का उद्घाटन किया
सरकार की स्वच्छता 2.0 पहल के हिस्से के रूप में राष्ट्रीय इस्पात निगम लिमिटेड  के अध्यक्ष और प्रबंध निदेशक श्री अतुल भट्ट ने आज आरआईएनएल के विशाखापत्तनम स्टील प्लांट के लर्निंग एंड डेवलपमेंट सेंटर  में एक नव विकसित कौशल पार्क का उद्घाटन किया।
बाद में आरआईएनएल के सीएमडी श्री अतुल भट्ट ने इस कौशल पार्क में एक पौधा लगाया और अनुबंध श्रमिकों और प्रशिक्षुओं को कपड़े के थैले वितरित किए, जो कि आरआईएनएल द्वारा सिंगल यूज़ प्लास्टिक पर प्रतिबंध और पर्यावरण के प्रति एक और पहल है। श्री अतुल भट्ट ने प्रशिक्षुओं और आरआईएनएल कर्मचारियों को संबोधित किया। उन्होंने स्क्रैप सामग्री का उपयोग करके कौशल पार्क को विकसित करने में रचनात्मकता के लिए पूरी एलएंडडी टीम को बधाई दी और स्वच्छता एवं पर्यावरण के प्रति उनकी इस चिंता की सराहना की। श्री अतुल भट्ट ने प्रशिक्षुओं और एलएंडडीसी के कर्मचारियों से अपने आसपास सफाई कार्यों और पर्यावरण मित्रता में सक्रिय रूप से शामिल होने का आग्रह किया। श्री अतुल भट्ट ने कौशल विकास केंद्र  का दौरा किया। यहां शिक्षुता प्रशिक्षुओं के प्रतिष्ठान और पृथक कर्मचारी कल्याण तथा सहायता  प्रकोष्ठ का निरीक्षण किया और पूरे एलएंडडी परिसर को बहुत साफ-सुथरा बनाए रखने के लिए एलएंडडी कलेक्टिव के प्रयासों की सराहना की।
कौशल पार्क को सुंदर तरीके से विकसित किया गया है। इसके लिए स्क्रैप सामग्री का उपयोग करते हुए अप्रयुक्त क्षेत्र का उपयोग किया गया, एक स्वागत मेहराब बनाया गया, ग्रिल्स के साथ एक सीमा बनाई गई, ईंटें बिछाकर रास्ते बनाए गए और इन रास्तों, ग्रिल्स, पार्क के अन्य निर्धारित क्षेत्र पर उपयुक्त पेंटिंग की गई। उपरोक्त सभी कार्य एलएंडडीसी के उत्साही कर्मचारियों, प्रशिक्षुओं और ठेका श्रमिकों को शामिल करके आंतरिक रूप से ही किए गए।
मुख्य महाप्रबंधक -सीएस श्री जी. गांधी ने महाप्रबंधक  और विभागाध्यक्ष, एलएंडडीसी श्रीमती एन. भानु, महाप्रबंधक  श्री ए. अशोक, एलएंडडी के कर्मचारियों और प्रशिक्षुओं के साथ स्वच्छता प्रतिज्ञा दिलाई।
वाणिज्य एवं उद्योग मंत्रालय
पंजीकृत भौगोलिक संकेतकों  की कुल संख्या बढ़कर 432 तक पहुंची
असम के विख्यात गमोसा, तेलंगाना के तंदूर रेडग्राम, लद्वाख के रक्तसे खुबानी, महाराष्ट्र के अलीबाग सफेद प्याज को उनका जीआई टैग मिला
विविध संस्कृतियों वाले देश भारत में विभिन्न कलाओं और शिल्पों का वास है जिनमें कई पीढ़ियों ने वर्षों से महारत हासिल कर रखी है। जीआई के वर्तमान संग्रह की संख्या बढ़ाते हुए असम के विख्यात गमोसा, तेलंगाना के तंदूर रेडग्राम, लद्वाख के रक्तसे खुबानी, महाराष्ट्र के अलीबाग सफेद प्याज को प्रतिष्ठित जीआई टैग प्रदान किया गया है। इसी के साथ, भारत के जीआई टैग की संख्या बढ़कर 432 तक पहुंच गई है। जीआई की अधिकतम संख्या वाले शीर्ष पांच राज्य हैं - कर्नाटक, तमिलनाडु, उत्तर प्रदेश, कर्नाटक और केरल।
विभिन्न हितधारकों के सहयोग से डीपीआईआईटी द्वारा कई पहलें की गई हैं जहां विशिष्ट जीआई उत्पादों ने एक एकल छत्र के नीचे भारतीय परंपरा, संस्कृति और उद्यमी कार्यकलापों को प्रदर्शित किया :
नई दिल्ली के आईटीपीओ में पांच दिनों  तक जीआई पैवेलियन  का आयोजन किया गया जबकि ग्रेटर नोएडा के इंडिया एक्सपो सेंटर और मार्ट में भारत जीआई मेला  का आयोजन किया गया। वाराणसी के व्यापार सुगमीकरण केंद्र में एक साप्ताहिक जीआई महोत्सव  आयोजित किया गया। आईआईटीएफ 2022 में एक विशिष्ट जीआई पैवेलियन की स्थापना की गई जिसका आयोजन आईटीपीओ द्वारा नई दिल्ली के प्रगति मैदान में 14 से 27 नवंबर, 2022 को किया गया।
इसके अतिरिक्त, देश के भीतर अंतःसांस्कृतिक समाजों के निर्माण को बढ़ावा देते हुए, ऐसे कार्यकलाप न केवल राज्यों के बीच विविध उत्पादों के हस्तांतरण को आगे बढ़ाएंगे बल्कि भविष्य में एक बेहतर जीवंत सांस्कृतिक समाज के निर्माण में भी योगदान देंगे।
अभी हाल ही में, सरकार ने जागरूकता कार्यक्रमों को बढ़ावा देने के लिए 03 वर्षों के लिए 75 करोड़ रुपये के व्यय को अनुमोदन देने के जरिये जीआई के संवर्धन में सहायता की है।
प्रधानमंत्री कार्यालय
प्रधानमंत्री ने रजब तैयब अर्दोग़ान को दोबारा तुर्किये का राष्ट्रपति चुने जाने पर बधाई दी
प्रधानमंत्री श्री नरेन्द्र मोदी ने रजब तैयब अर्दोग़ान को दोबारा तुर्किये का राष्ट्रपति चुने जाने पर बधाई दी है।
एक ट्वीट में प्रधानमंत्री ने कहा हैः
“तुर्किये का दोबारा राष्ट्रपति चुने जाने पर @RTErdogan को बधाई। मुझे विश्वास है कि हमारे द्विपक्षीय संबंध और वैश्विक विषयों पर सहयोग आने वाले समय में लगातार बढ़ेंगे।”
आवास एवं शहरी कार्य मंत्रालय
घर खरीदारों और रियल एस्टेट उद्योग के सभी हितधारकों के हित सुरक्षित रखने के लिए एमओएचयूए जल्द ही विशेष उपायों पर एडवाइजरी जारी करेगा : हरदीप एस पुरी
रेरा केंद्रीय सलाहकार परिषद की अति आवश्यक बैठक
 अधिनियम, 2016  के प्रावधानों के तहत गठित केंद्रीय सलाहकार परिषद  की एक अति आवश्यक बैठक आज श्री हरदीप एस. पुरी, राज्य मंत्री  आवास एवं शहरी मामलों के मंत्रालय की अध्यक्षता में वेबिनार के माध्यम से आयोजित की गई। इस दौरान महामारी कोविड-19  और इसके परिणामस्वरूप देशव्यापी लॉकडाउन से रियल एस्टेट सेक्टर पर प्रभाव की चर्चा की गई और रेरा के प्रावधानों के तहत इसे 'अप्रत्याशित घटना' मानने पर बात हुई। बैठक में श्री अमिताभ कांत, सीईओ, नीति आयोग; श्री दुर्गा शंकर मिश्रा, एमओएचयूए; श्री एके मेंदीरत्ता, सचिव, कानूनी मामले विभाग; कई राज्यों के रियल एस्टेट नियामक प्राधिकरणों के प्रमुख सचिव और चेयरपर्सन; घर खरीदारों के प्रतिनिधि; रियल एस्टेट डेवलपर्स, रियल एस्टेट एजेंट्स्, अपार्ट ओनर्स एसोसिएशन, क्रेडाई, एनएआरईडीसीओ, वित्तीय संस्थान और अन्य हितधारकों ने हिस्सा लिया।
सदस्यों का स्वागत करते हुए श्री पुरी ने इस संकट के दौरान अपने श्रमिकों को भोजन, आश्रय, चिकित्सा सुविधाएं और मजदूरी प्रदान करने को लेकर किए गए आवश्यक उपायों के लिए डेवलपर्स एसोसिएशन समेत रियल एस्टेट सेक्टर के सभी हितधारकों और रियल एस्टेट सेक्टर को पूरा सहयोग और मदद देने के लिए नियामक प्राधिकरणों की प्रशंसा की।
बैठक में रियल एस्टेट सेक्टर की चिंताओं खासतौर से महामारी कोविड-19 और इसके चलते देशव्यापी लॉकडाउन के प्रभाव पर विचार-विमर्श किया गया। रियल एस्टेट सेक्टर के लिए विशेष राहत देने की मांग की गई जिससे क्षेत्र मौजूदा संकट के प्रतिकूल प्रभाव से निपटने में सक्षम बन सके। बड़े पैमाने पर श्रमिकों के रिवर्स पलायन  और आपूर्ति श्रृंखला प्रभावित होने से कोविड-19 ने पहले ही निर्माण गतिविधियों को बाधित कर दिया है।
व्यापक चर्चा के बाद आवास मंत्री ने सभी प्रतिभागियों को आश्वासन दिया कि सभी हितधारकों के हितों को ध्यान में रखते हुए इस मामले पर विचार किया जाएगा। उन्होंने आगे कहा कि एमओएचयूए जल्द ही विशेष उपायों को लेकर सभी रेरा/राज्यों को एक एडवाइजरी जारी करेगा, जो घर खरीदारों और अन्य सभी रियल एस्टेट उद्योग के हितधारकों के हितों को सुरक्षित करने के लिए जरूरी है।
एएम/एएस
संस्कृति मंत्रालय
श्रीमती मीनाक्षी लेखी ने आजादी का अमृत महोत्सव के तहत आज एक बाइक अभियान की शुरुआत की
संस्कृति और विदेश राज्य मंत्री श्रीमती मीनाक्षी लेखी ने आजादी का अमृत महोत्सव के तहत आज नई दिल्ली में एक मोटर-साइकिल अभियान की शुरुआत की। संस्कृति मंत्रालय और अमेजिंग नमस्ते फाउंडेशन संयुक्त रूप से इस अभियान का आयोजन कर रहा है। यह फाउंडेशन भारत के उत्तर-पूर्वी राज्यों की संस्कृति को बढ़ावा देने का काम करता है।
श्रीमती मीनाक्षी लेखी ने कहा कि उत्तर-पूर्व के पास जो संपदा है, उसे दिखाया जाना चाहिए। उन्होंने आगे कहा कि अगर लोग एक होकर रहते हैं, तो एकता में विविधता बनी रहती है। 166 विभिन्न जनजातियों और परंपराओं वाले आठ राज्य हैं, जिनका संरक्षण इस देश का संविधान करता है। श्रीमती लेखी ने आगे कहा कि हम एक व्यक्ति, एक राष्ट्र हैं और हम विविधता का उत्सव मनाते हैं। राज्य मंत्री ने कहा, “आजादी का अमृत महोत्सव, देश में जो कुछ भी अच्छा है और जिसे हमारे लोगों ने संभाल कर रखा है, उसका उत्सव मनाने का एक अवसर है। इन सभी उत्सवों को वैश्विक मान्यता की जरूरत है।"
श्रीमती लेखी ने आगे कहा कि उत्तर-पूर्व, दक्षिण पूर्व एशिया का द्वार है, जिस पर काम करने की जरूरत है। उन्होंने इस अभियान का आयोजन करने वाले सभी लोगों को धन्यवाद दिया और इस मिशन को आगे ले जाने वाले सभी 75 बाइकरों को शुभकामनाएं दीं।
'आजादी का अमृत महोत्सव' के तहत 8-16 अप्रैल, 2022 के बीच नॉर्थ ईस्ट ऑन व्हील्स  अभियान का कार्यक्रम है। इस अभियान के लिए पूरे देश से 75 बाइकरों का चयन किया जाएगा और ये 6 समूह में यात्रा करते हुए उत्तर पूर्व क्षेत्र में लगभग 9000 किलोमीटर की दूरी तय करेंगे। यह अभियान पर्यटन मंत्रालय की देखो अपना देश पहल को भी बढ़ावा देने पर विशेष रूप से अपना ध्यान केंद्रित करेगा। वहीं, राइडर सड़क सुरक्षा के महत्व को बताने वाले संदेश भी प्रसारित करेंगे।
"लुक ईस्ट" नीति को बदलकर "एक्ट ईस्ट" नीति बनाने का भारत सरकार का निर्णय एक कार्रवाई संचालित कार्यवाही का संकेत है। उत्तर-पूर्व के राज्य अब परियोजनाओं, औद्योगिक गतिविधियों और आर्थिक संबंद्धता के अन्य उभरते क्षेत्रों जैसे, पर्यटन और लॉजिस्टिक्स आदि के बारे में बात कर रहे हैं। वहीं, इस क्षेत्र से खेल, उदयमिता और सामाजिक कार्यों में प्रतिनिधित्व करने वाले कई युवा आज पूरे देश में दूसरों के लिए एक रोल मॉडल हैं।
शिक्षा मंत्रालय
मानव संसाधन विकास मंत्रालय ने सातवें केन्द्रीय वेतन आयोग की सिफारिशों के अनुसार विश्व विद्यालयों और महाविद्यालयों के शिक्षकों, समकक्ष शैक्षिक संवर्ग, कुलसचिवों, वित्त अधिकारियों और परीक्षा नियंत्रकों के भत्ते के संशोधन के लिए आदेश जारी किए
मानव संसाधन विकास मंत्रालय की ओर से केन्द्रीय विश्वविद्यालयों और महाविद्यालयों के शिक्षकों और समकक्ष शैक्षिक संवर्ग, कुलसचिवों, वित्त अधिकारियों और परीक्षा नियंत्रकों के लिए भत्ते और विशेष भत्ते के संशोधन के बारे में आदेश जारी किए गए हैं। इसमें केन्द्रीय वित्तपोषित मान्य विश्वविद्यालय भी शामिल हैं। ये आदेश तत्काल प्रभाव से लागू होंगे।
कुलपति, प्रतिकुलपति, स्नातकोत्तर महाविद्यालय के प्रधानाचार्य और स्नातक महाविद्यालय के प्रधानाचार्य के लिए प्रति माह संशोधित विशेष भत्ता क्रमश: 11,250 रुपये, 9,000 रुपये, 6,750 रुपये और 4,500 रुपये हैं।
इससे केन्द्रीय विश्वविद्यालयों के 30,000 शिक्षक और समकक्ष कर्मचारी तथा मान्य विश्वविद्यालयों के 5,500 शिक्षक और समकक्ष कर्मचारी लाभान्वित होंगे।
यह राज्यों के विश्वविद्यालयों के 7 लाख शिक्षकों के लिए एक मानक के रूप में काम करेगा।
संस्कृति मंत्रालय
प्रधानमंत्री कल अमृत महोत्सव का उद्घाटन करेंगे और अहमदाबाद के साबरमती आश्रम से पदयात्रा को हरी झंडी दिखाकर रवाना करेंगेः संस्कृति मंत्री
संस्कृति और पर्यटन राज्यमंत्री  श्री प्रह्लाद सिंह पटेल ने कहा है कि कल प्रधानमंत्री श्री नरेन्द्र मोदी आजादी का अमृत महोत्सव का उद्घाटन करेंगे और अहमदाबाद के साबरमती आश्रम से पदयात्रा को हरी झंडी दिखाकर रवाना करेंगे। आज यहां संवाददाताओं से बातचीत करते हुए श्री प्रह्लाद सिंह पटेल ने कहा कि आजादी के अमृत महोत्सव के रूप में भारत की स्वतंत्रता की 75वीं वर्षगांठ मनाने के लिए सरकार ने कार्यक्रमों की श्रृंखला आयोजित करने का निर्णय लिया है। कार्यक्रम 12 मार्च, 2021 से प्रारंभ होंगे और 15 अगस्त, 2022 तक चलेंगे। उन्होंने बताया कि 12 मार्च, 2021 को राज्यों तथा केंद्रशासित प्रदेशों की सरकारें भी कार्यक्रम आयोजित करेंगी।
संस्कृति और पर्यटन मंत्री ने कहा कि महात्मा गांधी ने 81 व्यक्तियों के साथ 12 मार्च से 6 अप्रैल, 1930 तक प्रसिद्ध दांडी पदयात्रा की थी। प्रधानमंत्री पदयात्रा को अहमदाबाद के साबरमती आश्रम से नवसारी में दांडी के लिए झंडी दिखाकर रवाना करेंगे। 241 मील की यह पदयात्रा 25 दिन में 5 अप्रैल, 2021 को समाप्त होगी। पदयात्रा में 81 पदयात्री होंगे और दांडी तक इसके मार्ग में विभिन्न समूह के लोग शामिल होंगे।
श्री पटेल ने घोषणा की कि वह पदयात्रा के 75 किलोमीटर के पहले चरण का नेतृत्व करेंगे।
उन्होंने बताया कि सरकार ने अमृत महोत्सव के रूप में भारत की स्वतंत्रता की 75वीं वर्षगांठ मनाने का निर्णय लिया है। 15 अगस्त, 2022 तक आने वाले 75 सप्ताहों के दौरान साप्ताहिक कार्यक्रम आयोजित किए जाएंगे। उन्होंने कहा कि प्रत्येक सप्ताह एक कार्यक्रम होगा। महोत्सव में सभी नागरिकों की भागीदारी सुनिश्चित करने के लिए लोगों की रुचि के मुताबिक विभिन्न कार्यक्रम आयोजित किए जाएंगे और संस्कृति मंत्रालय सहायता करेगा।
राष्ट्रीय सुरक्षा परिषद सचिवालय
आरएटीएस एससीओ सदस्य देशों के लिए “समकालीन चुनौतीपूर्ण माहौल में साइबरस्पेस की सुरक्षा” पर 7-8 दिसंबर, 2021 को व्यावहारिक संगोष्ठी आयोजित हुई
राष्ट्रीय सुरक्षा परिषद सचिवालय , भारत सरकार ने नॉलेज पार्टनर के रूप में डाटा सिक्योरिटी काउंसिल ऑफ इंडिया  के साथ मिलकर शंघाई सहयोग संगठन  के सदस्य देशों के लिए “समकालीन चुनौतीपूर्ण माहौल में साइबरस्पेस की सुरक्षा” पर 7-8 दिसंबर को एक दो दिवसीय व्यावहारिक संगोष्ठी का आयोजन किया गया।
भारत ने 28 अक्टूबर, 2021 को एक साल की अवधि के लिए काउंसिल ऑफ रीजनल एंटी-टेररिस्ट स्ट्रक्चर ऑफ एससीओ  के अध्यक्ष का पद संभाला था। यह संगोष्ठी अपनी अध्यक्षता में भारत द्वारा आयोजित पहला कार्यक्रम है। यह दूसरी बार है कि भारत ऐसी किसी संगोष्ठी की मेजबानी कर रहा है। पहली संगोष्ठी अगस्त, 2019 में हैदराबाद में हुई थी। 2020 में कोविड-19 महामारी के चलते संगोष्ठी नहीं हो सकी।
यह संगोष्ठी नीतियां और रणनीति, साइबर आतंकवाद, रैंसमवेयर और डिजिटल फॉरेंसिक्स अन्य जैसे प्रमुख क्षेत्रों से संबंधित थी। आरएटीएस एससीओ की कार्यकारी समिति  के प्रतिनिधियों और सभी एससीओ सदस्यों ने इस संगोष्ठी में भाग लिया।
कार्यक्रम मुख्य रूप से प्रौद्योगिकी का उपयोग करने वाले आतंकवादियों से जुड़े खतरों, प्रवृत्तियों, मुद्दों, प्रतिक्रियाओं और नैतिक प्रश्नों को समझने के क्रम में ऑनलाइन अपराध और आपराधिक व्यवहार में बदलाव पर केंद्रित रहा। कार्यक्रम में साइबर क्षेत्र से संबंधित एक अंतर क्षेत्रीय और बहुआयामी संदर्भ में मुद्दों का परीक्षण किया गया। इस तरह तमाम चुनौतियों को नए रूप में पेश किया गया। डिजिटल फॉरेंसिग परीक्षण के दौरान तकनीक चुनौतियों पर विभिन्न परिदृश्यों में विस्तार से चर्चा की गई थी।
संगोष्ठी ने आतंकवाद, अलगाववाद और कट्टरपंथ से साइबरस्पेस को सुरक्षित करने के उद्देश्य से कानून प्रवर्तन एजेंसियों की क्षमता बढ़ाने के लिए एक व्यावहारिक अनुभव प्रदान किया। वैश्विक उत्पादों और साधनों के प्रदर्शन के लिए, विभिन्न भारतीय डिजिटल फॉरेंसिक टूल्स और समाधान प्रदाताओं द्वारा एक प्रदर्शनी का भी आयोजन किया गया।
भारत की यह पहल आरएटीएस एससीओ सदस्य देशों के बीच सहयोग बढ़ाने का एक प्रयास है, जिससे आतंकवादियों, अलगाववादियों और कट्टरपंथियों द्वारा इंटरनेट के दुरुपयोग का मुकाबला किया जा सके।
रक्षा मंत्रालय
अरुणाचल प्रदेश में बीआरओ मोटरसाइकिल अभियान दल का जोरदार स्वागत
इंडिया@75 बीआरओ मोटरसाइकिल अभियान दल का अरुणाचल प्रदेश में जोरदार स्वागत किया गया। उपमुख्यमंत्री श्री चाउना मीन ने आज ईटानगर के राजभवन में अरुणाचल प्रदेश के लिए एक्सपीडिशन टीम का स्वागत किया। सीमा सड़क संगठन  आजादी का अमृत महोत्सव के उत्सव के हिस्से के रूप में राष्ट्र निर्माण में बीआरओ के योगदान के बारे में जागरूकता फैलाने के लिए देश के सभी कोनों को छूते हुए 14 अक्टूबर 2021 से 27 दिसंबर 2021 तक इंडिया@75 बीआरओ मोटरसाइकिल अभियान का आयोजन कर रहा है। यह अभियान सात चरणों में चलाया जा रहा है। अरुणाचल प्रदेश राज्य को तीसरे चरण में शामिल किया जा रहा है जो 5 नवंबर 2021 को सिलीगुड़ी में शुरू हुआ और 14 नवंबर 2021 को डूमडूमा में समाप्त होगा।
रक्षा मंत्री श्री राजनाथ सिंह ने 14 अक्टूबर 2021 को दिल्ली से मोटरसाइकिल अभियान को हरी झंडी दिखाकर रवाना किया था। अपनी तरह का यह पहला अभियान है जो 75 दिनों में 20,000 किलोमीटर की दूरी तय करेगा, जिसमें बीआरओ के 75 से अधिक सवार होंगे। यह अभियान 27 दिसंबर 2021 को भारत की पूरी परिधि को पार करने के बाद नई दिल्ली में समाप्त होगा।
अभियान में सामाजिक और सैन्य दोनों थीम हैं। इसका उद्देश्य युवाओं को विशिष्ट बीआरओ में शामिल होने के लिए प्रेरित करना और वीरता पुरस्कार विजेताओं के साथ बातचीत करना है।
मार्ग में भूतपूर्व सैनिकों और युद्ध विधवाओं तक पहुंचा जायेगा। इसका उद्देश्य कई सार्वजनिक आउटरीच कार्यक्रमों के माध्यम से राष्ट्र की उपलब्धियों को आत्मनिर्भर भारत की ओर फैलाना है।
अभियान दल को सम्मानित करने का कार्यक्रम राज्य के अधिकारियों की सहायता से प्रोजेक्ट अरुणांक द्वारा आयोजित किया गया था। इस अवसर पर बोलते हुए, उपमुख्यमंत्री ने बीआरओ द्वारा स्थानों को जोड़ने - सामान्य रूप से लोगों और विशेष रूप से अरुणाचल प्रदेश में लोगों को जोड़ने में की जा रही सेवा पर प्रकाश डाला। उन्होंने राज्य के युवाओं से राष्ट्र निर्माण में योगदान देने का भी आग्रह किया। उपमुख्यमंत्री ने पासीघाट की ओर उनके अगले चरण की यात्रा के लिए अभियान को हरी झंडी दिखाकर रवाना किया और उनके भविष्य के प्रयासों के लिए शुभकामनाएं दीं।
बीआरओ ने एक साथ याजली, जोरम, पीपा, कोलोरियांग, किमिन के सुदूर इलाकों में चिकित्सा शिविर भी आयोजित किए। इसके अलावा, स्वच्छ भारत अभियान और सड़क सुरक्षा अभियान भी मोटरसाइकिल अभियान के साथ-साथ दापोरिजो, बामे, तलिहा और लिकाबली में भी आयोजित किए गए थे।
एमजी/एएम/पीके
(Visitor Counter : 218